               16.12.2015

               RO

               Jurnalul Oficial al Uniunii Europene

               C 419/196

         P7_TA(2012)0422
   Modificarea articolului 70 din Regulamentul de procedură al Parlamentului referitor la negocierile interinstituționale din cadrul procedurilor legislative
   Decizia Parlamentului European din 20 noiembrie 2012 privind modificarea articolului 70 din Regulamentul de procedură al Parlamentului European referitor la negocierile interinstituționale din cadrul procedurilor legislative (2011/2298(REG))
   (2015/C 419/31)

      Parlamentul European,

               —

               având în vedere scrisoarea Președintelui său din 18 aprilie 2011,

               —

               având în vedere articolele 211 și 212 din Regulamentul său de procedură,

               —

               având în vedere raportul Comisiei pentru afaceri constituționale și avizul Comisiei pentru afaceri economice și monetare (A7-0281/2012),

               1.

               decide să aducă Regulamentului său de procedură modificările de mai jos;

               2.

               reamintește că aceste modificări vor intra în vigoare în prima zi a următoarei perioade de sesiune;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

      Amendamentul 1

      Regulamentul de procedură al Parlamentului European

      Articolul 70 – alineatul 1

                  Textul în vigoare

                  Amendamentul

               (1)   Negocierile cu celelalte instituții în scopul ajungerii la un acord în cursul unei proceduri legislative se desfășoară ținând seama de Codul de conduită
                     pentru negocieri în contextul procedurii legislative ordinare
                  .

               (1)   Negocierile cu celelalte instituții în scopul ajungerii la un acord în cursul unei proceduri legislative se desfășoară ținând seama de Codul de conduită
                     stabilit de Conferința președinților
                  .

      Amendamentul 13

      Regulamentul de procedură al Parlamentului European

      Articolul 70 – alineatul 2

                  Textul în vigoare

                  Amendamentul

               (2)
                     Înainte de deschiderea unor astfel de negocieri,
                   comisia competentă
                     ar trebui, în principiu, să hotărască
                   cu majoritatea membrilor care o compun și
                     să adopte un mandat și o serie de orientări sau priorități
                  .

               (2)
                     Negocierile în cauză se deschid doar după ce
                   comisia competentă
                     adoptă, de la caz la caz pentru fiecare procedură legislativă vizată și
                   cu majoritatea membrilor care o compun
                     , o decizie privind deschiderea negocierilor. Decizia respectivă stabilește mandatul
                   și
                     componența echipei de negociere
                  .
                     Deciziile respective se notifică Președintelui, care informează periodic Conferința președinților cu privire la acestea.

      Amendamentul 3

      Regulamentul de procedură al Parlamentului European

      Articolul 70 – alineatul 2 – paragraful 1 a (nou)

                  Textul în vigoare

                  Amendamentul

                     Mandatul constă într-un raport adoptat în cadrul comisiei și depus spre a fi analizat ulterior de către Parlament. În mod excepțional, în cazul în care comisia competentă consideră că există motive întemeiate pentru deschiderea negocierilor înainte de adoptarea unui raport în cadrul comisiei, mandatul poate consta într-un set de amendamente sau într-un set de obiective, priorități sau orientări clar definite.

      Amendamentul 4

      Regulamentul de procedură al Parlamentului European

      Articolul 70 – alineatul 2 a (nou)

                  Textul în vigoare

                  Amendamentul

                     (2a)

                     Echipa de negociere este condusă de către raportor și prezidată de către președintele comisiei competente sau de către un vicepreședinte desemnat de către președinte. Din echipă fac parte cel puțin raportorii alternativi din partea fiecărui grup politic.

      Amendamentele 5 și 18

      Regulamentul de procedură al Parlamentului European

      Articolul 70 – alineatul 2 b (nou)

                  Textul în vigoare

                  Amendamentul

                     (2b)

                     Orice document destinat dezbaterilor din cadrul unei reuniuni cu Consiliul și Comisia („trilog”) se prezintă sub forma unui document care expune pozițiile instituțiilor implicate și indică posibile soluții de compromis și care se distribuie echipei de negociere cu cel puțin 48 de ore sau, în caz de urgență, cu cel puțin 24 de ore înaintea trilogului în cauză.

                     După fiecare trilog, echipa de negociere prezintă un raport în cadrul următoarei reuniuni a comisiei competente. Documentele care reflectă rezultatul celui mai recent trilog sunt puse la dispoziția comisiei.

                     În cazul în care nu este posibilă convocarea la timp a unei reuniuni a comisiei, echipa de negociere raportează președintelui comisiei, raportorilor alternativi și coordonatorilor comisiei, după caz.

                     Comisia competentă poate actualiza mandatul în funcție de evoluția negocierilor.

      Amendamentul 6

      Regulamentul de procedură al Parlamentului European

      Articolul 70 – alineatul 3

                  Textul în vigoare

                  Amendamentul

               (3)   În cazul în care negocierile conduc la un compromis
                     cu Consiliul în urma adoptării raportului respectiv în comisie, aceasta din urmă este, în orice caz, consultată din nou înainte de votul în plen
                  .

               (3)   În cazul în care negocierile conduc la un compromis
                     , comisia competentă este informată fără întârziere. Textul convenit este transmis spre examinare comisiei competente. Dacă este aprobat prin vot în cadrul comisiei, textul convenit este supus spre examinare Parlamentului sub forma corespunzătoare
                  ,
                     cu includerea amendamentelor de compromis. Textul poate fi prezentat sub formă de text consolidat, cu condiția să expună în mod clar modificările aduse propunerii de act legislativ supuse spre examinare
                  .

      Amendamentul 7

      Regulamentul de procedură al Parlamentului European

      Articolul 70 – alineatul 3 a (nou)

                  Textul în vigoare

                  Amendamentul

                     (3a)

                     În cazul în care cadrul ales presupune recurgerea la procedura comisiilor asociate sau la procedura reuniunilor comune ale comisiilor, articolele 50 și 51 se aplică deciziei privind deschiderea negocierilor și modului de desfășurare a negocierilor respective.

                     În cazul unui dezacord între comisiile în cauză, modalitățile de deschidere și desfășurare a negocierilor se stabilesc de către președintele Conferinței președinților de comisie, în conformitate cu principiile enunțate în articolele menționate mai sus.

      Amendamentul 8

      Regulamentul de procedură al Parlamentului European

      Articolul 70 a (nou) – titlu

                  Textul în vigoare

                  Amendamentul

      Amendamentul 9

      Regulamentul de procedură al Parlamentului European

      Articolul 70 a (nou) – alineatul 1

                  Textul în vigoare

                  Amendamentul

                     (1)

                     Orice decizie a unei comisii privind deschiderea negocierilor înainte de adoptarea unui raport în cadrul comisiei se traduce în toate limbile oficiale, se distribuie tuturor deputaților din Parlament și se transmite Conferinței președinților.

                     La cererea unui grup politic, Conferința președinților poate decide înscrierea unui punct, spre a fi examinat în cadrul unei dezbateri și supus la vot, în proiectul de ordine de zi a perioadei de sesiune a Parlamentului ulterioare difuzării, iar, în acest caz, Președintele stabilește un termen de depunere a amendamentelor.

                     În lipsa unei decizii a Conferinței președinților de a înscrie punctul în proiectul de ordine de zi a perioadei de sesiune respective, decizia privind deschiderea negocierilor este anunțată de către Președinte în deschiderea perioadei de sesiune în cauză.

      Amendamentul 16

      Regulamentul de procedură al Parlamentului European

      Articolul 70 a (nou)

                  Textul în vigoare

                  Amendamentul

                     (2)

                     Acest punct se înscrie în proiectul de ordine de zi a perioadei de sesiune a Parlamentului care urmează anunțului, spre a fi examinat în cadrul unei dezbateri și supus la vot, iar Președintele stabilește un termen de depunere a amendamentelor în cazul în care un grup politic sau cel puțin 40 de deputați solicită acest lucru în termen de 48 de ore de la anunț.

                     În caz contrar, se consideră că decizia privind deschiderea negocierilor a fost aprobată.


title: Decizia 2013/12/PESC a Consiliului din 25 octombrie 2012 privind semnarea și încheierea Acordului dintre Uniunea Europeană și Republica Moldova de stabilire a unui cadru pentru participarea Republicii Moldova la operațiile Uniunii Europene de gestionare a crizelor

text:
               12.1.2013

               RO

               Jurnalul Oficial al Uniunii Europene

               L 8/1

      DECIZIA 2013/12/PESC A CONSILIULUI

   din 25 octombrie 2012
   privind semnarea și încheierea Acordului dintre Uniunea Europeană și Republica Moldova de stabilire a unui cadru pentru participarea Republicii Moldova la operațiile Uniunii Europene de gestionare a crizelor
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Condițiile privind participarea statelor terțe la operațiile de gestionare a crizelor desfășurate de Uniunea Europeană ar trebui mai degrabă să fie prevăzute într-un acord de stabilire a cadrului unei astfel de eventuale participări viitoare, și nu definite de la caz la caz pentru fiecare operație în cauză.

               (2)

               În urma adoptării de către Consiliu, la 25 iunie 2012, a unei decizii de autorizare a începerii negocierilor, Înaltul Reprezentant al Uniunii pentru afaceri externe și politica de securitate a negociat un acord între Uniunea Europeană și Republica Moldova de stabilire a unui cadru pentru participarea Republicii Moldova la operațiile Uniunii Europene de gestionare a crizelor (denumit în continuare „acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul dintre Uniunea Europeană și Republica Moldova de stabilire a unui cadru pentru participarea Republicii Moldova la operațiile Uniunii Europene de gestionare a crizelor.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul prin care Uniunea își asumă obligații.
   Articolul 3
   Președintele Consiliului efectuează în numele Uniunii notificarea prevăzută la articolul 16 alineatul (1) din acord.
   Articolul 4
   Prezenta decizie intră în vigoare la data adoptării.

      Adoptată la Luxemburg, 25 octombrie 2012.

            Pentru Consiliu

            Președintele

         M. BØDSKOV

      TRADUCERE

         ACORD

      între Uniunea Europeană și Republica Moldova de stabilire a unui cadru pentru participarea Republicii Moldova la operațiile Uniunii Europene de gestionare a crizelor
      UNIUNEA EUROPEANĂ (UE),
      pe de o parte, și
      REPUBLICA MOLDOVA
      pe de altă parte,
      denumite în continuare „părțile”,
      întrucât:

                  (1)

                  Uniunea Europeană poate decide să acționeze în domeniul gestionării crizelor, inclusiv în operații de menținere a păcii sau operații umanitare.

                  (2)

                  Uniunea Europeană va decide dacă, în cadrul unei operații UE de gestionare a crizelor, vor fi invitate să participe state terțe. Republica Moldova poate accepta invitația Uniunii Europene și poate să își ofere contribuția. În acest caz, Uniunea Europeană se va pronunța asupra acceptării respectivei contribuții propuse.

                  (3)

                  Condițiile privind participarea Republicii Moldova la operațiile UE de gestionare a crizelor ar trebui mai degrabă prevăzute într-un acord de stabilire a cadrului unei astfel de participări viitoare eventuale, și nu definite de la caz la caz pentru fiecare operație în cauză.

                  (4)

                  Acordul respectiv nu ar trebui să aducă atingere autonomiei decizionale a Uniunii Europene și nici naturii individuale a deciziei privind participarea Republicii Moldova la o operație UE de gestionare a crizelor, în conformitate cu sistemul juridic al acesteia.

                  (5)

                  Acordul respectiv ar trebui să privească numai viitoarele operații UE de gestionare a crizelor și nu ar trebui să aducă atingere niciunui acord existent care reglementează participarea Republicii Moldova la o operație UE de gestionare a crizelor deja în desfășurare,

            CONVIN CU PRIVIRE LA URMĂTOARELE DISPOZIȚII:
      SECȚIUNEA I

         DISPOZIȚII GENERALE

      Articolul 1
      Decizii privind participarea
      (1)   Ca urmare a deciziei Uniunii Europene de a invita Republica Moldova să participe la o operație UE de gestionare a crizelor și de îndată ce Republica Moldova decide să participe, aceasta pune la dispoziția Uniunii Europene informații cu privire la contribuția pe care o propune.
      (2)   Evaluarea de către Uniunea Europeană a contribuției propuse se desfășoară în consultare cu Republica Moldova.
      (3)   Uniunea Europeană indică Republicii Moldova, cât mai curând posibil, contribuția sa probabilă la costurile comune ale operației, oferind astfel asistență Republicii Moldova în formularea ofertei sale.
      (4)   Uniunea Europeană informează Republica Moldova printr-o scrisoare cu privire la rezultatul respectivei evaluări, în vederea asigurării participării Republicii Moldova în conformitate cu dispozițiile prezentului acord.
      Articolul 2
      Cadrul
      (1)   Republica Moldova se asociază deciziei Consiliului în temeiul căreia Consiliul Uniunii Europene decide că UE va desfășura operația de gestionare a crizelor, precum și oricărei alte decizii în temeiul căreia Consiliul Uniunii Europene decide să prelungească operația UE de gestionare a crizelor, în conformitate cu dispozițiile prezentului acord și cu orice înțelegeri necesare de punere în aplicare.
      (2)   Contribuția Republicii Moldova la o operație UE de gestionare a crizelor nu aduce atingere autonomiei decizionale a UE.
      Articolul 3
      Statutul personalului și al forțelor
      (1)   Statutul personalului detașat în cadrul unei operații UE de gestionare civilă a crizelor și/sau al forțelor pe care Republica Moldova le pune la dispoziția unei operații UE de gestionare militară a crizelor este reglementat de acordul privind statutul forțelor/misiunii, dacă un astfel de acord este încheiat, între UE și statul sau statele în care este condusă operația.
      (2)   Statutul personalului detașat pe lângă comandamentul sau elementele de comandă situate în afara statului sau a statelor în care are loc operația UE de gestionare a crizelor este reglementat prin acorduri între comandamentul și elementele de comandă în cauză și, respectiv, autoritățile competente din Republica Moldova.
      (3)   Fără a aduce atingere acordului privind statutul forțelor/al misiunii menționat la alineatul (1), Republica Moldova își exercită jurisdicția asupra personalului său care participă la operația UE de gestionare a crizelor. În cazurile în care forțele din Republica Moldova operează la bordul unei nave sau aeronave a unui stat membru al UE, statul respectiv își exercită jurisdicția în conformitate cu legislația și procedurile naționale.
      (4)   Republicii Moldova îi revine responsabilitatea de a răspunde oricăror plângeri legate de participarea la o operație UE de gestionare a crizelor formulate de un membru al personalului său sau referitoare la acesta. Republica Moldova este responsabilă de intentarea oricărei acțiuni, în special pe cale judecătorească sau disciplinară, împotriva oricărui membru al personalului său în conformitate cu actele sale cu putere de lege și cu actele sale administrative.
      (5)   Părțile convin să renunțe la formularea oricăror plângeri, altele decât acțiunile contractuale, împotriva celeilalte părți, în cazul unui prejudiciu, al unei pierderi sau al unei distrugeri care afectează bunurile deținute/exploatate de oricare dintre părți sau în cazul vătămării sau al decesului vreunuia dintre membrii personalului oricăreia dintre părți, care rezultă din îndeplinirea funcțiilor lor oficiale legate de activitățile desfășurate în temeiul prezentului acord, cu excepția cazurilor de neglijență gravă sau a abaterilor săvârșite cu intenție.
      (6)   Republica Moldova se angajează să prezinte o declarație privind renunțarea la orice plângeri împotriva unui stat care participă la o operație UE de gestionare a crizelor la care participă Republica Moldova și să o depună la semnarea prezentului acord.
      (7)   Uniunea Europeană se angajează să garanteze că statele membre ale Uniunii Europene prezintă o declarație privind renunțarea la orice plângeri legate de orice viitoare participare a Republicii Moldova la o operație UE de gestionare a crizelor și o depun la semnarea prezentului acord.
      Articolul 4
      Informații clasificate
      (1)   Republica Moldova adoptă măsurile necesare pentru asigurarea protecției informațiilor UE clasificate în conformitate cu normele de securitate ale Consiliului Uniunii Europene, cuprinse în Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (1), și în conformitate cu instrucțiunile suplimentare formulate de autoritățile competente, inclusiv de comandantul operației UE în ceea ce privește o operație a UE de gestionare militară a crizelor sau de șeful misiunii UE în ceea ce privește o operație a UE de gestionare civilă a crizelor.
      (2)   În cazul în care UE și Republica Moldova au încheiat un acord privind procedurile de securitate pentru schimbul de informații clasificate, dispozițiile acestui acord se aplică în cadrul unei operații UE de gestionare a crizelor.
      SECȚIUNEA II

         DISPOZIȚII PRIVIND PARTICIPAREA LA OPERAȚII DE GESTIONARE CIVILĂ A CRIZELOR

      Articolul 5
      Personalul detașat în cadrul unei operații UE de gestionare civilă a crizelor
      (1)   Republica Moldova:

                  (a)

                  se asigură că personalul său detașat în cadrul unei operații UE de gestionare civilă a crizelor își îndeplinește misiunea în conformitate cu:

                              —

                              decizia Consiliului menționată la articolul 2 alineatul (1) și modificările ulterioare;

                              —

                              planul de operații;

                              —

                              măsurile de punere în aplicare;

                  (b)

                  îl informează în timp util pe șeful de misiune al operației UE de gestionare civilă a crizelor (denumit în continuare „șeful misiunii”), precum și pe Înaltul Reprezentant al Uniunii pentru afaceri externe și politica de securitate (denumit în continuare „ÎR”) cu privire la orice modificare survenită în ceea ce privește contribuția sa la operația UE de gestionare civilă a crizelor.

            (2)   Personalul detașat în cadrul operației UE de gestionare civilă a crizelor este supus unui examen medical, este vaccinat și primește din partea unei autorități competente a Republicii Moldova un certificat medical care atestă faptul că este apt pentru a își îndeplini misiunea. Personalul detașat în cadrul operației UE de gestionare civilă a crizelor prezintă o copie a certificatului respectiv.
      Articolul 6
      Lanțul de comandă
      (1)   Personalul detașat de Republica Moldova își îndeplinește sarcinile și acționează exclusiv în interesul operației UE de gestionare civilă a crizelor.
      (2)   Toți membrii personalului rămân sub comanda deplină a autorităților lor naționale.
      (3)   Autoritățile naționale transferă controlul operațional către comandantul operației civile al Uniunii Europene.
      (4)   Comandatul operației civile își asumă responsabilitatea și exercită comanda și controlul asupra operației UE de gestionare civilă a crizelor la nivel strategic.
      (5)   Șeful misiunii își asumă responsabilitatea și exercită comanda și controlul asupra operației UE de gestionare civilă a crizelor în teatrul de operații și asigură gestionarea curentă a acesteia.
      (6)   Republica Moldova are aceleași drepturi și obligații în ceea ce privește gestionarea curentă a operației ca și statele membre ale Uniunii Europene care participă la operație, în conformitate cu instrumentele juridice menționate la articolul 2 alineatul (1).
      (7)   Șeful misiunii este responsabil de controlul disciplinar asupra personalului operației UE de gestionare civilă a crizelor. În cazul în care este necesar, autoritatea națională responsabilă ia măsuri disciplinare.
      (8)   Republica Moldova desemnează un punct de contact al contingentului național (denumit în continuare „PCN”) pentru a reprezenta contingentul său național în cadrul operației. PCN raportează șefului misiunii în ceea ce privește aspectele naționale și este responsabil de disciplina zilnică a contingentului.
      (9)   Decizia de a încheia operația este luată de către Uniunea Europeană în urma consultării cu Republica Moldova în cazul în care aceasta contribuie încă la operația UE de gestionare civilă a crizelor la data încheierii operației.
      Articolul 7
      Aspecte financiare
      (1)   Fără a aduce atingere articolului 8, Republica Moldova își asumă toate cheltuielile legate de participarea sa la operație, cu excepția cheltuielilor de funcționare, astfel cum se prevede în bugetul operațional al operației.
      (2)   În caz de deces, vătămare, pierdere sau prejudiciu provocate unor persoane fizice sau juridice din statul sau statele în care este condusă operația, Republica Moldova plătește despăgubiri, în cazul în care răspunderea sa a fost stabilită, în condițiile prevăzute de acordul aplicabil privind statutul misiunii menționat la articolul 3 alineatul (1).
      Articolul 8
      Contribuția la bugetul operațional
      (1)   Republica Moldova contribuie la finanțarea bugetului operațional al operației UE de gestionare civilă a crizelor.
      (2)   Contribuția respectivă la bugetul operațional se calculează pe baza uneia dintre următoarele formule, oricare are drept rezultat o sumă mai mică:

                  (a)

                  acea parte din suma de referință care este proporțională cu raportul dintre venitul național brut (denumit în continuare „VNB”) al Republicii Moldova și totalul VNB-urilor tuturor statelor care contribuie la bugetul operațional al operației; sau

                  (b)

                  acea parte din suma de referință a bugetului operațional care este proporțională cu raportul dintre numărul membrilor personalului Republicii Moldova care participă la operație și numărul total al membrilor personalului din toate statele care participă la operație.

            (3)   Sub rezerva alineatelor (1) și (2), Republica Moldova nu contribuie în niciun mod la finanțarea diurnelor plătite personalului din statele membre ale Uniunii Europene.
      (4)   Sub rezerva alineatului (1), Uniunea Europeană scutește, în principiu, Republica Moldova de contribuțiile financiare la o anumită operație UE de gestionare civilă a crizelor în cazul în care:

                  (a)

                  Uniunea Europeană decide că Republica Moldova oferă o contribuție semnificativă, care este esențială pentru operație; sau

                  (b)

                  Republica Moldova are un VNB pe cap de locuitor care nu depășește VNB-ul niciunui stat membru al Uniunii Europene.

            (5)   Șeful misiunii și autoritățile administrative competente ale Republicii Moldova semnează o înțelegere privind plata contribuțiilor Republicii Moldova la bugetul operațional al operației UE de gestionare civilă a crizelor. Respectiva înțelegere include, printre altele, dispoziții referitoare la următoarele:

                  (a)

                  suma în cauză;

                  (b)

                  modalitățile de plată a contribuțiilor financiare;

                  (c)

                  procedura de audit.

            SECȚIUNEA III

         DISPOZIȚII PRIVIND PARTICIPAREA LA OPERAȚII DE GESTIONARE MILITARĂ A CRIZELOR

      Articolul 9
      Participarea la operațiile UE de gestionare militară a crizelor
      (1)   Republica Moldova se asigură că forțele sale și personalul său care participă la operația UE de gestionare militară a crizelor își îndeplinesc misiunea în conformitate cu:

                  (a)

                  decizia Consiliului menționată la articolul 2 alineatul (1) și modificările ulterioare;

                  (b)

                  planul de operații;

                  (c)

                  măsurile de punere în aplicare.

            (2)   Personalul detașat de Republica Moldova își îndeplinește sarcinile și acționează exclusiv în interesul operației UE de gestionare militară a crizelor.
      (3)   Republica Moldova informează în timp util comandantul operației UE cu privire la orice modificare survenită în participarea acesteia la operație.
      Articolul 10
      Lanțul de comandă
      (1)   Toți membrii forțelor și ai personalului care participă la operația UE de gestionare militară a crizelor rămân sub comanda deplină a autorităților lor naționale.
      (2)   Autoritățile naționale transferă comanda și/sau controlul operațional și tactic al forțelor și al personalului lor comandantului operației UE, care are dreptul să își delege autoritatea.
      (3)   Republica Moldova are aceleași drepturi și obligații în ceea ce privește gestionarea curentă a operației ca și celelalte state membre ale Uniunii Europene participante.
      (4)   Comandantul operației UE poate solicita în orice moment, în urma consultării cu Republica Moldova, retragerea contribuției Republicii Moldova.
      (5)   Republica Moldova desemnează un Înalt Reprezentant Militar (denumit în continuare „ÎRM”), care să reprezinte contingentul său național în cadrul operației UE de gestionare militară a crizei. ÎRM se consultă cu comandantul forței UE cu privire la orice aspect legat de operație și este responsabil de disciplina zilnică a contingentului Republicii Moldova.
      Articolul 11
      Aspecte financiare
      (1)   Fără a aduce atingere articolului 12, Republica Moldova acoperă toate costurile aferente participării sale la operație, cu condiția ca aceste costuri să nu facă obiectul unei finanțări comune, astfel cum este prevăzută în instrumentele juridice menționate la articolul 2 alineatul (1), precum și în Decizia 2011/871/PESC a Consiliului din 19 decembrie 2011 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (2).
      (2)   În caz de deces, vătămare, pierdere sau prejudiciu provocate unor persoane fizice sau juridice din statul sau statele în care este condusă operația, Republica Moldova plătește despăgubiri, în cazul în care răspunderea sa a fost stabilită, în condițiile prevăzute de acordul aplicabil privind statutul forțelor menționat la articolul 3 alineatul (1).
      Articolul 12
      Contribuția la costurile comune
      (1)   Republica Moldova contribuie la finanțarea costurilor comune ale operației UE de gestionare militară a crizelor.
      (2)   Contribuția respectivă la costurile comune se calculează pe baza uneia dintre următoarele formule, oricare are drept rezultat o sumă mai mică:

                  (a)

                  acea parte din costurile comune care este proporțională cu raportul dintre VNB al Republicii Moldova și totalul VNB-urilor tuturor statelor care contribuie la costurile comune al operației; sau

                  (b)

                  acea parte din costurile comune care este proporțională cu raportul dintre numărul membrilor personalului Republicii Moldova care participă la operație și numărul total al membrilor personalului din toate statele care participă la operație.

            Atunci când se utilizează formula prevăzută la litera (b) de la primul paragraf și Republica Moldova detașează personal doar pe lângă comandamentul forțelor sau al operației, raportul la care se recurge este cel dintre personalul detașat de Republica Moldova și numărul total al membrilor personalului respectivului comandament. În alte cazuri, raportul este cel dintre toți membrii personalului cu care contribuie Republica Moldova și toți membrii personalului operației.
      (3)   Sub rezerva alineatului (1), Uniunea Europeană scutește, în principiu, Republica Moldova de contribuțiile financiare la costurile comune ale unei anumite operații UE de gestionare militară a crizelor în cazul în care:

                  (a)

                  Uniunea Europeană decide că Republica Moldova oferă o contribuție semnificativă la resursele și/sau capacitățile care sunt esențiale pentru operație; sau

                  (b)

                  Republica Moldova are un VNB pe cap de locuitor care nu depășește VNB-ul niciunui stat membru al Uniunii Europene.

            (4)   Se încheie o înțelegere între administratorul prevăzut de Decizia 2011/871/PESC a Consiliului și autoritățile administrative competente din Republica Moldova. Respectiva înțelegere include, printre altele, dispoziții referitoare la următoarele:

                  (a)

                  suma în cauză;

                  (b)

                  modalitățile de plată a contribuțiilor financiare;

                  (c)

                  procedura de audit.

            SECȚIUNEA IV

         DISPOZIȚII FINALE

      Articolul 13
      Înțelegeri privind punerea în aplicare a acordului
      Fără a aduce atingere dispozițiilor articolului 8 alineatul (5) și articolului 12 alineatul (4), orice înțelegeri de natură tehnică și administrativă necesare punerii în aplicare a prezentului acord se încheie între autoritățile corespunzătoare din UE și autoritățile corespunzătoare din Republica Moldova.
      Articolul 14
      Nerespectarea obligațiilor
      În cazul în care una dintre părți nu își respectă obligațiile instituite în temeiul prezentului acord, cealaltă parte are dreptul de a denunța prezentul acord printr-o notificare trimisă în scris cu o lună înainte.
      Articolul 15
      Soluționarea diferendelor
      Diferendele privind interpretarea sau aplicarea prezentului acord se soluționează între părți pe cale diplomatică.
      Articolul 16
      Intrarea în vigoare
      (1)   Prezentul acord intră în vigoare în prima zi a primei luni care urmează datei la care părțile și-au notificat reciproc îndeplinirea procedurilor juridice interne care sunt necesare pentru intrarea sa în vigoare.
      (2)   Prezentul acord face obiectul unor reexaminări periodice.
      (3)   Prezentul acord poate fi modificat pe baza unui acord reciproc al părților exprimat în scris. Modificările intră în vigoare în conformitate cu procedura stabilită la alineatul (1).
      (4)   Prezentul acord poate fi denunțat de către oricare dintre părți prin transmiterea unei notificări scrise cu privire la denunțare celeilalte părți. Denunțarea produce efecte după șase luni de la data primirii notificării de către cealaltă parte.

         Întocmit la Bruxelles la treisprezece decembrie două mii doisprezece în limba engleză în două exemplare.

               Pentru Uniunea Europeană

               Pentru Republica Moldova

         (1)  JO L 141, 27.5.2011, p. 17.

         (2)  JO L 343, 23.12.2011, p. 35.

         TEXTUL DECLARAȚIILOR

            Textul pentru statele membre ale UE:

         „Statele membre ale UE, în aplicarea deciziei Consiliului UE privind o operație a UE de gestionare a crizelor la care participă Republica Moldova, se angajează, în măsura în care le permit sistemele lor de drept intern, să renunțe pe cât posibil la formularea unor plângeri împotriva Republicii Moldova în cazul vătămării sau al decesului vreunuia dintre membrii personalului lor sau în cazul unui prejudiciu sau al unei pierderi care afectează orice bunuri deținute de acestea și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului Republicii Moldova în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând Republicii Moldova, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de personalul Republicii Moldova din cadrul operației UE de gestionare a crizelor care a utilizat respectivele bunuri.”

            Textul pentru Republica Moldova:

         „Republica Moldova, în aplicarea deciziei Consiliului UE privind o operație UE de gestionare a crizelor, se angajează, în măsura în care îi permite sistemul său de drept intern, să renunțe pe cât posibil la formularea unor plângeri împotriva oricărui alt stat care participă la operația UE de gestionare a crizelor în cazul vătămării sau al decesului vreunuia dintre membrii personalului său sau în cazul unui prejudiciu sau al unei pierderi care afectează orice bunuri deținute de acesta și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând statelor care participă la operația UE de gestionare a crizelor, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de membri ai personalului operației UE de gestionare a crizelor care au utilizat respectivele bunuri.”


title: 2014/549/UE, Euratom: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/110

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției Executive pentru Cercetare aferent exercițiului financiar 2012
   (2014/549/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2012 (1),

               —

               având în vedere conturile anuale consolidate ale Uniunii Europene pentru exercițiul financiar 2012 [COM(2013) 570 – C7-0273/2013] (2),

               —

               având în vedere conturile anuale finale ale Agenției Executive pentru Cercetare pentru exercițiul financiar 2012,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2011 [COM(2013) 668] și documentele de lucru ale serviciilor Comisiei care însoțesc raportul în cauză [SWD(2013) 348 și SWD(2013) 349],

               —

               având în vedere Raportul Comisiei privind evaluarea finanțelor Uniunii pe baza rezultatelor obținute [COM(2013) 461] și documentele de lucru ale serviciilor Comisiei care însoțesc raportul în cauză [SWD(2013) 228 și SWD(2013) 229],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2012 [COM(2013) 606] și documentul de lucru al serviciilor Comisiei care însoțește raportul în cauză [SWD(2013) 314],

               —

               având în vedere Raportul Curții de Conturi privind conturile anuale ale Agenției Executive pentru Cercetare pentru exercițiul financiar 2012, însoțit de răspunsurile agenției (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 18 februarie 2014 privind descărcarea de gestiune a agențiilor executive în ceea ce privește execuția bugetară pentru exercițiul financiar 2012 (05850/2014 – C7-0049/2014),

               —

               având în vedere articolele 317, 318 și 319 din Tratatul privind funcționarea Uniunii Europene și articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 66 primul și al doilea paragraf,

               —

               având în vedere Decizia 2008/46/CE a Comisiei din 14 decembrie 2007 privind înființarea Agenției Executive pentru Cercetare pentru gestionarea anumitor domenii din programele comunitare specifice în domeniul cercetării Persoane, Capacități și Cooperare în aplicarea Regulamentului (CE) nr. 58/2003 al Consiliului (9),

               —

               având în vedere Decizia de punere în aplicare 2013/778/UE a Comisiei din 13 decembrie 2013 de înființare a Agenției Executive pentru Cercetare și de abrogare a Deciziei 2008/46/CE (10),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0242/2014),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia îndeplinește aceste sarcini în cooperare cu statele membre și pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Cercetare descărcarea de gestiune pentru execuția bugetului agenției executive aferent exercițiului financiar 2012;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Cercetare, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 56, 29.2.2012.

      (2)  JO C 334, 15.11.2013, p. 1.

      (3)  JO C 365, 13.12.2013, p. 283.

      (4)  JO C 331, 14.11.2013, p. 10.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 11, 15.1.2008, p. 9.

      (10)  JO L 346, 20.12.2013, p. 54.


title: Decizia (UE, Euratom) 2015/1682 a Parlamentului European din 29 aprilie 2015 privind închiderea conturilor Agenției de Aprovizionare a Euratom pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/327

      DECIZIA (UE, EURATOM) 2015/1682 A PARLAMENTULUI EUROPEAN
      din 29 aprilie 2015
      privind închiderea conturilor Agenției de Aprovizionare a Euratom pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției de Aprovizionare a Euratom pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 1 alineatul (2),

                  —

                  având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de aprovizionare a Euratom (4), în special articolul 8 alineatul (9) din anexa la această decizie,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0119/2015),

         1.

            ia act de conturile anuale finale ale Agenției de Aprovizionare a Euratom care sunt prezentate în anexa la raportul Curții de Conturi;

         2.

            aprobă închiderea conturilor Agenției de Aprovizionare a Euratom pentru exercițiul financiar 2013;

         3.

            încredințează președintelui sarcina de a transmite prezenta decizie directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 267.

         (2)  A se vedea nota de subsol 1.

         (3)  JO L 298, 26.10.2012, p. 1.

         (4)  JO L 41, 15.2.2008, p. 15.


title: Decizia Consiliului din 11 iunie 1996 privind aplicarea articolului 8 din Acordul sub forma unui schimb de scrisori între Comunitatea Economică Europeană și Principatul Andorra

text:
Anunţ juridic important

|

31996D0366

Jurnalul Oficial L 145 , 19/06/1996 p. 0016 - 0016 ediţie specială în limba cehă capitol 11 volum 24 p. 137  - 137 ediţie specială în limba estonă capitol 11 volum 24 p. 137  - 137 ediţie specială în limba maghiară capitol 11 volum 24 p. 137  - 137 ediţie specială în limba lituaniană capitol 11 volum 24 p. 137  - 137 LV.ES capitol 11 volum 24 p. 137  - 137 MT.ES capitol 11 volum 24 p. 137  - 137 PL.ES capitol 11 volum 24 p. 137  - 137 SK.ES capitol 11 volum 24 p. 137  - 137 ediţie specială în limba slovenă capitol 11 volum 24 p. 137  - 137

		19960611Decizia Consiliuluidin 11 iunie 1996privind aplicarea articolului 8 din Acordul sub forma unui schimb de scrisori între Comunitatea Economică Europeană și Principatul Andorra(96/366/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113,având în vedere propunerea Comisiei,întrucât articolul 8 alineatul (1) litera (a) din Acordul sub forma unui schimb de scrisori între Comunitatea Economică Europeană și Principatul Andorra [1], semnat la Luxemburg la 28 iunie 1990, prevede că Principatul Andorra autorizează Comunitatea să asigure, în numele și pentru Principatul Andorra, punerea în liberă circulație a produselor provenind din țări terțe și destinate Principatului Andorra, pe o perioadă de cinci ani sau pe o perioadă mai lungă, în cazul în care nu se ajunge la un acord în temeiul literei (b);întrucât alineatul (1) litera (b) din același articol prevede că la expirarea acestei perioade și în conformitate cu articolul 20 din acord Principatul Andorra își poate exercita dreptul de punere în liberă circulație, după ajungerea la un acord între părțile contractante;întrucât Principatul Andorra a cerut să poată exercita acest drept de punere în liberă circulație;întrucât Consiliul, printr-o declarație adoptată la data de 30 octombrie 1995, și-a dat acordul de principiu pentru ca Principatul Andorra să își exercite acest drept;întrucât Consiliul trebuie să stabilească în mod oficial poziția Comunității în calitate de parte contractantă;întrucât trebuie prevăzut un termen pentru a putea fi pregătită punerea în aplicare a dreptului de punere în liberă circulație,DECIDE:Articol unicDe la data de 1 iulie 1996, Comunitatea Europeană încetează să mai asigure, în numele și pentru Principatul Andorra, punerea în liberă circulație a produselor provenind din țări terțe și destinate Principatului Andorra.Adoptată la Luxemburg, 11 iunie 1996.Pentru ConsiliuPreședinteleW. Veltroni[1] JO L 374, 31.12.1990, p. 16.--------------------------------------------------


title: 2014/337/UE: Decizia Băncii Centrale Europene din 5 iunie 2014 privind remunerarea depozitelor, soldurilor și deținerilor de rezerve excedentare (BCE/2014/23)

text:
               7.6.2014

               RO

               Jurnalul Oficial al Uniunii Europene

               L 168/115

         DECIZIA BĂNCII CENTRALE EUROPENE
   din 5 iunie 2014
   privind remunerarea depozitelor, soldurilor și deținerilor de rezerve excedentare

      (BCE/2014/23)

      (2014/337/UE)

   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima și a patra liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima și a patra liniuță și articolele 17, 19 și 22,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1),
   având în vedere Orientarea BCE/2012/27 din 5 decembrie 2012 privind sistemul transeuropean automat de transfer rapid cu decontare pe bază brută în timp real (TARGET2) (2),
   având în vedere Orientarea BCE/2014/9 din 20 februarie 2014 privind operațiunile naționale de administrare a activelor și pasivelor de către băncile centrale naționale (3),
   întrucât:

               (1)

               Consiliul guvernatorilor poate decide din când în când să coboare rata dobânzii pentru facilitate de depozit sub 0 %.

               (2)

               În cazul reducerii ratei dobânzii pentru facilitatea de depozit, regulile pentru remunerarea depozitelor, soldurilor și deținerilor de rezerve excedentare în temeiul Orientărilor BCE/2011/14, BCE/2012/27 și BCE/2014/9 trebuie ajustate corespunzător,

         ADOPTĂ PREZENTA DECIZIE:
   Articolul 1
   Remunerarea depozitelor
   „Remunerarea” din dispozițiile anexei I la Orientarea BCE/2011/14 referitoare la colectarea depozitelor la termen și a facilității de depozit poate fi: (a) la o rată pozitivă a dobânzii; (b) la o rată a dobânzii de 0 %; sau (c) la o rată negativă a dobânzii. O rată negativă a dobânzii implică o obligație de plată a deținătorului depozitului către banca centrală relevantă din Eurosistem, inclusiv dreptul respectivei bănci centrale din Eurosistem de a debita corespunzător contul contrapărții.
   Articolul 2
   Remunerarea deținerilor de rezerve excedentare
   Deținerile de rezerve care depășesc rezervele minime obligatorii sunt remunerate la 0 % sau la rata dobânzii pentru facilitatea de depozit, fiind aleasă cea mai mică dintre cele două.
   Articolul 3
   Remunerarea soldurilor din TARGET2
   Conturile din modulul de plăți și subconturile acestora sunt remunerate cu 0 % sau cu rata dobânzii pentru facilitatea de depozit, fiind aleasă cea mai mică dintre cele două, cu excepția situației în care sunt utilizate pentru menținerea rezervelor minime obligatorii.
   Articolul 4
   Remunerarea depozitelor entităților publice
   (1)   În orice zi calendaristică, valoarea totală a tuturor depozitelor overnight și la termen ale entităților publice la o BCN care depășește cea mai mare dintre valorile următoare: (a) 200 de milioane EUR; sau (b) 0,04 % din produsul intern brut al statului membru în care își are sediul BCN, este remunerată cu o rată a dobânzii de 0 %. Dacă rata dobânzii pentru facilitatea de depozit din acea zi este negativă, se aplică o rată a dobânzii care nu este mai mare decât rata dobânzii pentru facilitatea de depozit. O rată negativă a dobânzii implică o obligație de plată a deținătorului depozitului către BCN relevantă, inclusiv dreptul respectivei BCN de a debita corespunzător contul de depozit relevant al entității publice.
   (2)   Alineatul (1): (a) se aplică doar după ce Consiliul guvernatorilor decide coborârea ratei dobânzii pentru facilitatea de depozit sub 0 %; și (b) este interpretat în coroborare cu articolul 5 alineatul (3) și articolul 11 din Orientarea BCE/2014/9, cu condiția ca articolul 11 din Orientarea BCE/2014/9 să se aplice doar soldului rămas și scadenței aplicabile rămase a depozitelor la termen păstrate la BCN din ziua calendaristică anterioară zilei în care Consiliul guvernatorilor decide să coboare rata dobânzii pentru facilitatea de depozit sub 0 %.
   (3)   Depozitele entităților publice legate de programe ale Uniunii Europene/Fondului Monetar Internațional și alte programe similare de susținere financiară care sunt păstrate în conturi deschise la BCN fac obiectul ratelor de remunerare prevăzute la articolul 5 alineatul (1) din Orientarea BCE/2014/9 sau sunt remunerate cu 0 %, fiind aleasă cea care este mai ridicată, dar nu sunt luate în calcul în ceea ce privește valoarea pragului menționat la alineatul (1).
   Articolul 5
   Remunerarea anumitor depozite păstrate la BCE
   Conturile păstrate la BCE conform Deciziei BCE/2003/14 (4), Deciziei BCE/2010/31 (5) și Deciziei BCE/2010/17 (6) continuă să fie remunerate cu rata dobânzii pentru facilitatea de depozit. Dar, atunci când depozitele trebuie păstrate în acele conturi anterior datei la care trebuie făcută plata conform normelor legale sau contractuale aplicabile facilității relevante, acele depozite sunt remunerate pe parcursul respectivei perioade anterioare cu rata dobânzii pentru facilitatea de depozit sau cu 0 %, fiind aleasă cea care este mai ridicată.
   Articolul 6
   Intrarea în vigoare
   Prezenta decizie intră în vigoare în ziua publicării sale în Jurnalul Oficial al Uniunii Europene.

      Adoptată la Frankfurt pe Main, 5 iunie 2014.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 30, 30.1.2013, p. 1.

      (3)  JO L 159, 28.5.2014, p. 56.

      (4)  Decizia BCE/2003/14 din 7 noiembrie 2003 privind administrarea operațiunilor de împrumut și creditare încheiate de Comunitatea Europeană în cadrul mecanismului de asistență financiară pe termen mediu (JO L 297, 15.11.2003, p. 35).

      (5)  Decizia BCE/2010/31 din 20 decembrie 2010 privind deschiderea unor conturi pentru procesarea plăților în legătură cu împrumuturile acordate de EFSF statelor membre a căror monedă este euro (JO L 10, 14.1.2011, p. 7).

      (6)  Decizia BCE/2010/17 din 14 octombrie 2010 privind administrarea operațiunilor de împrumut și creditare stabilite de Uniunea Europeană în cadrul mecanismului european de stabilizare financiară (JO L 275, 20.10.2010, p. 10).


title: 2008/885/CE: Decizia Consiliului din 20 noiembrie 2008 de numire a nouă membri români și a unsprezece supleanți români în cadrul Comitetului Regiunilor

text:
               27.11.2008

               RO

               Jurnalul Oficial al Uniunii Europene

               L 317/14

      DECIZIA CONSILIULUI

   din 20 noiembrie 2008
   de numire a nouă membri români și a unsprezece supleanți români în cadrul Comitetului Regiunilor
   (2008/885/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului României,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1). La 1 ianuarie 2007, Consiliul a adoptat Decizia 2007/6/CE de numire a membrilor și supleanților români și bulgari ai Comitetului Regiunilor (2).

               (2)

               Nouă posturi de membru în cadrul Comitetului Regiunilor au devenit vacante ca urmare a încheierii mandatelor domnului Emil CALOTĂ, domnului Serghei Florin ANGHEL, domnului Doru Laurian BĂDULESCU, domnului Jenel COPILĂU, domnului János DEMETER, doamnei Ileana Viorica ION, domnului Gheorghe BACIU, domnului Adriean VIDEANU și domnului Liviu Nicolae DRAGNEA.

               (3)

               Unsprezece posturi de supleant în cadrul Comitetului Regiunilor au devenit vacante ca urmare a încheierii mandatelor domnului Lucian FLAIȘER, domnului Corneliu BICHINEȚ, domnului Dan Mihai GROZA, domnului Ion OPRESCU, domnului Răducu George FILIPESCU, doamnei Edita Emöke LOKODI, domnului Tudor PENDIUC, , domnului Nicușor Daniel CONSTANTINESCU, domnului Dumitru Teodor BANCIU, domnului Alexandru CORCODEL și domnului Dragoș BENEA,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membri:

                           —

                           domnul Mircea COSMA, președintele Consiliului Județean Prahova;

                           —

                           domnul Răducu George FILIPESCU, președintele Consiliului Județean Călărași;

                           —

                           doamna Edita Emöke LOKODI, președintele Consiliului Județean Mureș;

                           —

                           domnul Gheorghe BUNEA STANCU, președintele Consiliului Județean Brăila;

                           —

                           domnul Ion PRIOTEASA, președintele Consiliului Județean Dolj;

                           —

                           domnul Tudor PENDIUC, primarul municipiului Pitești;

                           —

                           domnul Gheorghe FALCĂ, primarul municipiului Arad;

                           —

                           domnul Decebal ARNĂUTU, primarul orașului Târgu-Neamț;

                           —

                           domnul Vasile SAVA, primarul orașului Țăndărei;

               (b)

               în calitate de supleanți:

                           —

                           domnul Silvian CIUPERCĂ, președintele Consiliului Județean Ialomița;

                           —

                           domnul Mircea Ioan MOLOȚ, președintele Consiliului Județean Hunedoara;

                           —

                           domnul Árpád Szabolcs CSEHI, președintele Consiliului Județean Satu-Mare;

                           —

                           domnul Liviu Nicolae DRAGNEA, președintele Consiliului Județean Teleorman;

                           —

                           domnul Gheorghe FLUTUR, președintele Consiliului Județean Suceava;

                           —

                           domnul Marian OPRIȘAN, președintele Consiliului Județean Vrancea;

                           —

                           domnul Gheorghe NICHITA, primarul municipiului Iași;

                           —

                           domnul George SCRIPCARU, primarul municipiului Brașov;

                           —

                           domnul Péter FERENC, primarul orașului Sovata;

                           —

                           doamna Mariana MIRCEA, primarul orașului Cernavodă;

                           —

                           domnul Adrian Ovidiu TEBAN, primarul orașului Cugir.

         Articolul 2
   Prezenta decizie produce efecte de la data adoptării.

      Adoptată la Bruxelles, 20 noiembrie 2008.

            Pentru Consiliu

            Președintele

         B. LAPORTE

      (1)  JO L 56, 25.2.2006, p. 75.

      (2)  JO L 1, 4.1.2007, p. 13.


title: Decizia (UE) 2016/1749 a Consiliului din 17 iunie 2016 privind încheierea, în numele Uniunii Europene, a Protocolului pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului, cu excepția dispozițiilor sale care intră sub incidența părții a treia titlul V din Tratatul privind funcționarea Uniunii Europene

text:
               1.10.2016

               RO

               Jurnalul Oficial al Uniunii Europene

               L 268/1

         DECIZIA (UE) 2016/1749 A CONSILIULUI
   din 17 iunie 2016
   privind încheierea, în numele Uniunii Europene, a Protocolului pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului, cu excepția dispozițiilor sale care intră sub incidența părții a treia titlul V din Tratatul privind funcționarea Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 33, 113, 114 și 207, coroborate cu articolul 218 alineatul (6) litera (a) și cu articolul 218 alineatul (8) al doilea paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Încheierea Convenției-cadru a Organizației Mondiale a Sănătății (OMS) pentru controlul tutunului (CCCT) a fost aprobată în numele Comunității prin Decizia 2004/513/CE a Consiliului (1).

               (2)

               În conformitate cu Deciziile 2013/744/UE (2) și 2013/745/UE (3) ale Consiliului, Protocolul pentru eliminarea comerțului ilicit cu produse din tutun la CCCT a OMS (denumit în continuare „protocolul”) a fost semnat la 20 decembrie 2013, sub rezerva încheierii sale la o dată ulterioară.

               (3)

               Protocolul reprezintă o contribuție semnificativă la eforturile internaționale de eliminare a tuturor formelor de comerț ilicit cu produse din tutun, la combaterea, astfel, a eludării obligațiilor fiscale și vamale și la reducerea ofertei de produse din tutun, în conformitate cu articolul 15 din CCCT a OMS. Protocolul contribuie, de asemenea, la buna funcționare a pieței interne a produselor din tutun, asigurând, în același timp, un nivel ridicat de sănătate publică.

               (4)

               Uniunea deține competența exclusivă pentru o serie de dispoziții ale protocolului care intră sub incidența politicii comerciale comune a Uniunii sau în domenii în care Uniunea a instituit norme comune (4). Protocolul poate afecta astfel de norme comune sau le poate modifica domeniul de aplicare. Prin urmare, protocolul ar trebui să fie aprobat în numele Uniunii în ceea ce privește chestiunile care țin de competența Uniunii, numai în măsura în care protocolul poate afecta aceste norme comune sau poate modifica domeniul de aplicare al acestora.

               (5)

               Prin încheierea protocolului, Uniunea nu va exercita competențe partajate, statele membre păstrându-și, prin urmare, competențele proprii în domeniile reglementate de protocol care nu afectează normele comune și nu modifică domeniul de aplicare al acestor norme comune.

               (6)

               Articolele 14, 16, 26, 29 și 30 din protocol privesc cooperarea judiciară în materie penală și definirea infracțiunilor, astfel că intră sub incidența părții a treia titlul V din Tratatul privind funcționarea Uniunii Europene. Decizia (UE) 2016/1750 a Consiliului (5), adoptată în paralel cu prezenta decizie, se referă la aceste dispoziții.

               (7)

               Protocolul ar trebui aprobat în ceea ce privește aspectele care intră în sfera de competență a Uniunii,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Protocolul pentru eliminarea comerțului ilicit cu produse din tutun la Convenția-cadru a OMS pentru controlul tutunului, cu excepția dispozițiilor sale care intră sub incidența părții a treia titlul V din Tratatul privind funcționarea Uniunii, în special articolele 14, 16, 26, 29 și 30.
   Textul protocolului este atașat la prezenta decizie.
   Articolul 2
   Președintele Consiliului desemnează persoana sau persoanele împuternicite să depună, în numele Uniunii:

               (a)

               instrumentul prevăzut la articolul 44 alineatul (1) din protocol;

               (b)

               declarația de competențe prevăzută în anexa la prezenta decizie, în conformitate cu articolul 44 alineatul (3) din protocol.

         Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 17 iunie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Decizia 2004/513/CE a Consiliului din 2 iunie 2004 privind încheierea Convenției-cadru a OMS pentru controlul tutunului (JO L 213, 15.6.2004, p. 8).

      (2)  Decizia 2013/744/UE a Consiliului din 9 decembrie 2013 privind semnarea, în numele Uniunii Europene, a Protocolului pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului, în ceea ce privește dispozițiile sale referitoare la obligații privind cooperarea judiciară în materie penală, definirea infracțiunilor și cooperarea polițienească (JO L 333, 12.12.2013, p. 73).

      (3)  Decizia 2013/745/UE a Consiliului din 9 decembrie 2013 privind semnarea, în numele Uniunii Europene, a Protocolului pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului, cu excepția dispozițiilor sale referitoare la obligații privind cooperarea judiciară în materie penală, definirea infracțiunilor și cooperarea polițienească (JO L 333, 12.12.2013, p. 75).

      (4)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO L 127, 29.4.2014, p. 1);
   Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15);
   Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1);
   Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO L 9, 14.1.2009, p. 12);
   Directiva 2011/64/UE a Consiliului din 21 iunie 2011 privind structura și ratele accizelor aplicate tutunului prelucrat (JO L 176, 5.7.2011, p. 24).

      (5)  Decizia (UE) 2016/1750 a Consiliului din 17 iunie 2016 privind încheierea, în numele Uniunii Europene, a Protocolului pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului, în ceea ce privește dispozițiile sale referitoare la obligații privind cooperarea judiciară în materie penală și definirea infracțiunilor (a se vedea pagina 6 din prezentul Jurnal Oficial).

      ANEXĂ

         DECLARAȚIE PRIVIND COMPETENȚELE CE ÎI REVIN UNIUNII EUROPENE ÎN CEEA CE PRIVEȘTE CHESTIUNILE REGLEMENTATE DE PROTOCOLUL PENTRU ELIMINAREA COMERȚULUI ILICIT CU PRODUSE DIN TUTUN

         (ÎN TEMEIUL ARTICOLULUI 44 DIN PROTOCOL)

      Uniunea Europeană (UE) prezintă, în conformitate cu articolul 44 din Protocolul pentru eliminarea comerțului ilicit cu produse din tutun la Convenția-cadru a Organizației Mondiale a Sănătății pentru controlul tutunului (denumit în continuare „protocolul CCCT”), următoarea declarație de competențe, care precizează categoriile și domeniile de politică în privința cărora statele membre ale UE au atribuit UE competențe în domeniile reglementate de protocolul CCCT.
      1.   Principii generale

      Categoriile și domeniile de competență ale Uniunii sunt prezentate la articolele 2-6 din TFUE. În cazul în care tratatele atribuie UE competență exclusivă într-un domeniu determinat, numai UE poate legifera și adopta acte cu forță juridică obligatorie, statele membre putând să facă acest lucru numai în cazul în care sunt abilitate de UE sau pentru a pune în aplicare actele UE. În cazul în care tratatele atribuie UE o competență partajată cu statele membre într-un domeniu determinat, UE și statele membre pot legifera și adopta acte obligatorii din punct de vedere juridic în acel domeniu. Statele membre își exercită competența în măsura în care UE nu și-a exercitat competența. Statele membre își exercită din nou competența în măsura în care UE a hotărât să înceteze să și-o mai exercite.
      În ceea ce privește încheierea acordurilor internaționale, numai UE are competența de a acționa în cazul domeniilor de politică enumerate la articolul 3 alineatul (1) din TFUE. În cazul domeniilor de politică enumerate la articolul 4 alineatul (2) din TFUE, competența este partajată între UE și statele membre, dar numai UE are competența de a acționa atunci când acțiunea avută în vedere este necesară pentru a permite Uniunii să își exercite competența internă ori dacă dispozițiile acordului pot afecta normele comune sau pot modifica domeniul de aplicare al acestora în sensul articolului 3 alineatul (2) din TFUE; dacă nu este vorba de o astfel de situație [și anume, dacă nu sunt îndeplinite condițiile de la articolul 3 alineatul (2) din TFUE], statele membre își pot exercita competența de a acționa în aceste domenii de politică.
      Orice competență care nu este atribuită Uniunii prin tratate intră în sfera de competență a statelor membre ale UE.
      UE va notifica în mod corespunzător orice modificare importantă a sferei sale de competențe, în conformitate cu articolul 44 din protocol, fără ca acest fapt să constituie o premisă pentru exercitarea competenței sale cu privire la chestiunile reglementate de protocolul CCCT.
      2.   Competența exclusivă a UE

      2.1.   UE deține competența exclusivă de a acționa în ceea ce privește chestiunile reglementate de protocolul CCCT care intră sub incidența politicii comerciale comune a UE (articolul 207 din TFUE).
      2.2.   În plus, UE deține competența exclusivă de a acționa în ceea ce privește aspectele reglementate de protocolul CCCT care intră sub incidența cooperării vamale (articolul 33 din TFUE), apropierii legislațiilor în cadrul pieței interne (articolele 113 și 114 din TFUE), cooperării judiciare în materie penală (articolul 82 din TFUE) și definirii infracțiunilor (articolul 83 din TFUE), însă numai în măsura în care dispozițiile unui act al Uniunii stabilesc norme comune care pot fi afectate sau al căror domeniu de aplicare poate fi modificat de dispozițiile protocolului CCCT.
      Lista de mai jos a actelor Uniunii ilustrează măsura în care Uniunea și-a exercitat competența internă în aceste domenii în conformitate cu Tratatul privind funcționarea Uniunii Europene. Sfera competenței exclusive a Uniunii care rezultă din aceste acte trebuie evaluată în raport cu dispozițiile precise ale fiecărei măsuri, în special în ce măsură respectivele dispoziții stabilesc norme comune care riscă să fie afectate sau al căror domeniu de aplicare riscă să fie modificat de dispozițiile protocolului CCCT sau ale unui act adoptat în cadrul punerii în aplicare a acestuia.

                  —

                  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO L 127, 29.4.2014, p. 1);

                  —

                  Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15);

                  —

                  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1);

                  —

                  Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (JO L 9, 14.1.2009, p. 12);

                  —

                  Directiva 2011/64/UE a Consiliului din 21 iunie 2011 privind structura și ratele accizelor aplicate tutunului prelucrat (JO L 176, 5.7.2011, p. 24);

                  —

                  Decizia-cadru 2001/500/JAI a Consiliului din 26 iunie 2001 privind spălarea banilor, identificarea, urmărirea, înghețarea, sechestrarea și confiscarea instrumentelor și produselor infracțiunii (JO L 182, 5.7.2001, p. 1);

                  —

                  Actul Consiliului din 26 iulie 1995 de elaborare a Convenției privind protejarea intereselor financiare ale Comunităților Europene (JO C 316, 27.11.1995, p. 48).

            3.   Competența statelor membre

      Statele membre își păstrează competența de a acționa în ceea ce privește alte chestiuni reglementate de protocolul CCCT care nu sunt menționate în secțiunile 2.1 și 2.2, în privința cărora UE nu deține competența exclusivă de a acționa.


title: 2009/117/CE: Decizia Consiliului din 7 aprilie 2008 privind semnarea și aplicarea provizorie a Acordului dintre Comunitatea Europeană și Guvernul Nepalului privind anumite aspecte ale serviciilor aeriene

text:
               12.2.2009

               RO

               Jurnalul Oficial al Uniunii Europene

               L 41/3

         DECIZIA CONSILIULUI
   din 7 aprilie 2008
   privind semnarea și aplicarea provizorie a Acordului dintre Comunitatea Europeană și Guvernul Nepalului privind anumite aspecte ale serviciilor aeriene
   (2009/117/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La data de 5 iunie 2003, Consiliul a autorizat Comisia să deschidă negocieri cu țările terțe în ceea ce privește înlocuirea anumitor dispoziții din acordurile bilaterale existente cu un acord comunitar.

               (2)

               Comisia a negociat în numele Comunității un acord cu Nepalul privind unele aspecte ale serviciilor aeriene, în conformitate cu mecanismele și directivele din anexa la Decizia Consiliului de autorizare a Comisiei în vederea deschiderii de negocieri cu țările terțe în ceea ce privește înlocuirea unor dispoziții din acordurile bilaterale existente cu un acord comunitar.

               (3)

               Acordul ar trebui semnat și aplicat cu titlu provizoriu sub rezerva încheierii sale la o dată ulterioară,

         DECIDE:
   Articolul 1
   Semnarea Acordului dintre Comunitatea Europeană și Guvernul Nepalului privind anumite aspecte ale serviciilor aeriene se aprobă prin prezenta decizie în numele Comunității, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat, prin prezenta decizie, să desemneze persoana (persoanele) împuternicită (împuternicite) să semneze acordul în numele Comunității sub rezerva încheierii acestuia.
   Articolul 3
   Până la intrarea sa în vigoare, acordul se aplică cu titlu provizoriu începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest scop (1).
   Articolul 4
   Președintele Consiliului este autorizat prin prezenta decizie să efectueze notificarea prevăzută la articolul 9 alineatul (2) din acord.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  Data de la care acordul se va aplica cu titlu provizoriu se va publica în Jurnalul Oficial al Uniunii Europene de către Secretariatul General al Consiliului.
    ---documentbreak---

               12.2.2009

               RO

               Jurnalul Oficial al Uniunii Europene

               L 41/5

         ACORD
   între Comunitatea Europeană și Guvernul Nepalului privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   GUVERNUL NEPALULUI,
   pe de altă parte,
   (denumite în continuare „părțile”)
   CONSTATÂND că între mai multe state membre ale Comunității Europene și Nepal au fost încheiate acorduri bilaterale privind serviciile aeriene care cuprind dispoziții care contravin legislației comunitare,
   CONSTATÂND că, în ceea ce privește mai multe aspecte care pot fi incluse în acordurile bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană are competență exclusivă,
   CONSTATÂND că, în temeiul legislației Comunității Europene, transportatorii aerieni comunitari stabiliți într-un stat membru au un drept de acces nediscriminatoriu la rutele aeriene dintre statele membre ale Comunității Europene și țări terțe,
   AVÂND ÎN VEDERE acordurile dintre Comunitatea Europeană și anumite țări terțe care prevăd posibilitatea, pentru resortisanții respectivelor țări terțe, de a dobândi în proprietate transportatori aerieni licențiați în conformitate cu legislația Comunității Europene,
   RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Comunității Europene și Nepal, care contravin legislației comunitare, trebuie aduse în conformitate cu aceasta, pentru a se institui un temei juridic adecvat pentru serviciile aeriene dintre Comunitatea Europeană și Nepal, precum și pentru a păstra continuitatea respectivelor servicii aeriene,
   RECUNOSCÂND faptul că acordurile bilaterale privind serviciile aeriene dintre satele membre ale Comunității Europene ar trebui să fie în acord cu legislația Nepalului și a Comunității Europene și să ofere un temei juridic viabil și adecvat pentru asigurarea continuității și dezvoltării serviciilor aeriene între Comunitatea Europeană și Nepal,
   CONSTATÂND că nu este necesar ca dispozițiile acordurilor bilaterale privind serviciile aeriene între statele membre ale Comunității Europene și Nepal, care nu sunt contrare legislației comunitare, să fie afectate de prezentul acord,
   CONSTATÂND că, în temeiul legislației Comunității Europene, transportatorii aerieni nu pot, în principiu, încheia acorduri care pot afecta schimburile comerciale dintre statele membre ale Comunității Europene și care au ca obiect sau ca efect împiedicarea, restricționarea sau denaturarea concurenței,
   RECUNOSCÂND faptul că dispozițiile acordurilor bilaterale privind serviciile aeriene încheiate între statele membre ale Comunității Europene și Nepal care (i) impun sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni de pe rutele respective sau (ii) consolidează efectele unor astfel de acorduri, decizii sau practici concertate sau (iii) deleagă transportatorilor aerieni sau altor agenți economici privați responsabilitatea pentru luarea unor măsuri care împiedică, denaturează sau restricționează concurența între operatorii de transport aerian pe rutele respective pot face ca regulile de concurență care se aplică întreprinderilor să devină ineficiente,
   CONSTATÂND că, în cadrul prezentului acord, Comunitatea Europeană nu are ca obiectiv să realizeze schimbări în volumul total al traficului aerian între Comunitatea Europeană și Nepal, să aducă atingere echilibrului între transportatorii aerieni comunitari și transportatorii aerieni ai Nepalului sau să modifice drepturile de trafic dispozițiilor din acordurile bilaterale existente privind serviciile aeriene,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene.
   (2)   În cadrul fiecăruia dintre acordurile enumerate în anexa I, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate în anexa I, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
   Articolul 2
   Desemnare, autorizare și revocare
   (1)   Dispozițiile alineatelor (3) și (4) din prezentul articol au întâietate față de dispozițiile corespondente ale articolelor enumerate în anexa II literele (a) și, respectiv, (b), în ceea ce privește desemnarea transportatorilor aerieni de către statul membru respectiv, autorizațiile și permisele acordate acestora de Nepal și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   Dispozițiile alineatelor (3) și (4) din prezentul articol au întâietate față de dispozițiile corespondente ale articolelor enumerate în anexa II literele (a) și, respectiv, (b), în ceea ce privește desemnarea transportatorilor aerieni de către Nepal, autorizațiile și permisele acordate acestora de către statul membru în cauză și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (3)   De îndată ce se primește o astfel de desemnare, precum și cererile de autorizații de funcționare și permise, în forma și modul stabilite, din partea transportatorului aerian sau a transportatorilor aerieni desemnați, cealaltă parte acordă, sub rezerva alineatelor (4) și (5), autorizațiile și permisele adecvate într-un termen minim de procedură, cu condiția ca:

               (a)

               în cazul unui transportator aerian desemnat de un stat membru:

                           (i)

                           transportatorul aerian să fie stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene, și să dețină o licență de operare valabilă acordată de un stat membru în conformitate cu legislația Comunității Europene; precum și

                           (ii)

                           statul membru care a eliberat certificatul de operator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; precum și

                           (iii)

                           transportatorul aerian să fie deținut, în mod direct sau prin participație majoritară, și să fie controlat efectiv de state membre și/sau de resortisanți ai statelor membre și/sau de alte state enumerate în anexa III și/sau de resortisanți ai acestor alte state;

               (b)

               în cazul unui transportator aerian desemnat de Nepal:

                           (i)

                           să își aibă sediul principal în Nepal; precum și

                           (ii)

                           Nepalul să efectueze și să mențină un control reglementar efectiv al transportatorului aerian respectiv.

         (4)   Oricare dintre părți poate refuza, revoca, suspenda sau limita autorizațiile sau permisele unui transportator aerian desemnat de cealaltă parte, atunci când:

               (a)

               în cazul unui transportator aerian desemnat de un stat membru:

                           (i)

                           transportatorul aerian nu este stabilit pe teritoriul statului membru care a efectuat desemnarea în temeiul Tratatului de instituire a Comunității Europene sau nu deține o licență de operare valabilă acordată de un stat membru în conformitate cu legislația Comunității Europene; sau

                           (ii)

                           statul membru care a eliberat certificatul de operator aerian nu efectuează sau nu menține un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare; sau

                           (iii)

                           transportatorul aerian nu este deținut, în mod direct sau prin participație majoritară, și nu este controlat efectiv de state membre și/sau resortisanți ai statelor membre și/sau de alte state enumerate în anexa III și/sau resortisanți ai acestor alte state; sau

               (b)

               în cazul unui transportator aerian desemnat de Nepal:

                           (i)

                           nu își are sediul principal în Nepal; sau

                           (ii)

                           Nepalul nu menține un control reglementar efectiv al transportatorului aerian respectiv; sau

                           (iii)

                           acționariatul majoritar sau controlul transportatorului aerian desemnat de Nepal se exercită dintr-o țară terță care nu acceptă în fapt desemnarea de transportator aerian comunitar stabilit în comunitate.

         (5)   În exercitarea drepturilor care îi revin în temeiul alineatului (4), Nepalul nu face nicio discriminare între transportatorii aerieni comunitari pe motive de naționalitate.
   Articolul 3
   Siguranța
   (1)   Dispozițiile alineatului (2) din prezentul articol completează dispozițiile corespondente din articolele enumerate în anexa II litera (c).
   (2)   Atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Guvernului Nepalului în cadrul dispozițiilor privind siguranța din acordul încheiat între statul membru care a desemnat transportatorul aerian și Guvernul Nepalului se aplică în mod identic în ceea ce privește adoptarea, exercitarea sau asigurarea normelor de siguranță de către celălalt stat membru și în ceea ce privește autorizația de operare a transportatorului aerian respectiv.
   Articolul 4
   Impozitarea carburantului pentru aviație
   (1)   Dispozițiile alineatului (2) din prezentul articol completează dispozițiile corespondente din articolele enumerate în anexa II litera (d).
   (2)   Fără a aduce atingere oricăror alte dispoziții contrare, nicio dispoziție din vreunul dintre acordurile enumerate în anexa II litera (d) nu împiedică un stat membru să aplice în mod nedescriminatoriu impozite, prelevări, drepturi, taxe sau redevențe pe carburantul furnizat pe teritoriul său, destinat utilizării de către o aeronavă a unui transportator aerian desemnat de Nepal care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
   Articolul 5
   Tarife pentru transportul în cadrul Comunității Europene
   (1)   Dispozițiile alineatului (2) din prezentul articol completează dispozițiile corespondente din articolele enumerate în anexa II litera (e).
   (2)   Tarifele care urmează să fie percepute de către transportatorul (transportatorii) aerian (aerieni) desemnați de Guvernul Nepalului în temeiul unuia dintre acordurile enumerate în anexa I, care conține o dispoziție enumerată în anexa II litera (e), pentru transporturi efectuate integral în cadrul Comunității Europene sunt supuse legislației Comunității Europene.
   Articolul 6
   Compatibilitatea cu regulile de concurență
   (1)   Fără a aduce atingere oricărei alte dispoziții contrare, nicio dispoziție din vreunul dintre acordurile enumerate în anexa I: (i) nu favorizează adoptarea unor acorduri între întreprinderi, luarea unor decizii de către asociații de întreprinderi sau unele practici concertate care împiedică, denaturează sau restricționează concurența; (ii) nu consolidează efectele unui astfel de acord, decizie sau practică concertată; sau (iii) nu deleagă unor operatori economici privați responsabilitatea de a lua măsuri care împiedică, denaturează sau restricționează concurența.
   (2)   Dispozițiile cuprinse în acordurile enumerate în anexa I care sunt incompatibile cu alineatul (1) din prezentul articol nu se aplică.
   Articolul 7
   Anexe la acord
   Anexele la prezentul acord fac parte integrantă din acesta.
   Articolul 8
   Revizuire sau modificare
   Părțile pot, în orice moment, să revizuiască sau să modifice de comun acord prezentul acord.
   Articolul 9
   Intrarea în vigoare și aplicarea provizorie
   (1)   Prezentul acord intră în vigoare la data la care părțile își notifică reciproc, în scris, finalizarea procedurilor lor interne respective necesare pentru intrarea în vigoare a acordului.
   (2)   Fără a aduce atingere alineatului (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile își notifică reciproc îndeplinirea procedurilor necesare în acest scop.
   (3)   Acordurile și alte aranjamente între statele membre și Guvernul Nepalului care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa I litera (b). Prezentul acord se aplică tuturor acestor acorduri și aranjamente de la data intrării lor în vigoare sau a aplicării lor provizorii.
   Articolul 10
   Denunțarea
   (1)   În cazul în care unul dintre acordurile enumerate în anexa I este denunțat, toate dispozițiile prezentului acord care se referă la acordul în cauză enumerat în anexa I încetează să mai producă efecte la aceeași dată.
   (2)   În cazul în care toate acordurile enumerate în anexa I încetează să mai producă efecte, prezentul acord încetează să mai producă efecte la aceeași dată.

      DREPT CARE subsemnații, pe deplin autorizați, au semnat prezentul acord.
      Încheiat în dublu exemplar la Bruxelles, la douăzeci și trei ianuarie două mii nouă, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și nepaleză.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   ANEXA I
   LISTA ACORDURILOR MENȚIONATE LA ARTICOLUL 1 DIN PREZENTUL ACORD

               (a)

               Acorduri privind serviciile aeriene între Guvernul Nepalului și state membre ale Comunității Europene care, la data semnării prezentului acord, au fost încheiate, semnate și/sau sunt aplicate cu titlu provizoriu:

                           —

                           Acordul dintre Guvernul Federal al Austriei și Guvernul Regatului Nepal privind transportul aerian civil, semnat la Katmandu la 29 octombrie 1997, denumit în continuare „Acordul Nepal – Austria” în anexa II;

                           —

                           Acordul dintre Guvernul Marelui Ducat al Luxemburgului și Guvernul Regatului Nepal privind serviciile aeriene, încheiat la Luxemburg la 18 iunie 1999, denumit în continuare „Acordul Nepal – Luxemburg” în anexa II;

                           —

                           Acordul dintre Guvernul Regatului Țărilor de Jos și Guvernul Regatului Nepal privind serviciile aeriene, încheiat la aeroportul Schiphol la 10 iunie 1998, denumit în continuare „Acordul Nepal – Țările de Jos” în anexa II;

                           —

                           Acordul dintre Guvernul Regatului Unit al Marii Britanii și Irlandei de Nord și Guvernul Regatului Nepal privind serviciile aeriene, încheiat la Katmandu la 3 martie 1994, denumit în continuare „Acordul Nepal – Regatul Unit” în anexa II.

               (b)

               Acorduri privind serviciile aeriene și alte acorduri parafate sau semnate între Guvernul Nepalului și state membre ale Comunității Europene care, la data semnării prezentului acord, nu au intrat încă în vigoare și nu fac obiectul unei aplicări provizorii:

                           —

                           Acordul privind serviciile aeriene dintre Guvernul Regatului Nepal și Guvernul Republicii Franceze, parafat la Katmandu la 7 iulie 1998, denumit în continuare „Acordul Nepal – Franța” în anexa II;

                           —

                           Acordul dintre Guvernul Republicii Federale Germania și Guvernul Regatului Nepal privind serviciile aeriene, parafat și atașat ca anexa 3 la Protocolul încheiat la Bonn la 26 iulie 2000, denumit în continuare „Acordul Nepal – Germania” în anexa II;

                           —

                           Acordul dintre Guvernul Regatului Nepal și Guvernul Republicii Italiene privind serviciile aeriene, parafat la Katmandu la 8 mai 1992, denumit în continuare „Acordul Nepal – Italia” în anexa II.

         ANEXA II
   LISTA ARTICOLELOR DIN ACORDURILE ENUMERATE ÎN ANEXA I ȘI MENȚIONATE LA ARTICOLELE 2-6 DIN PREZENTUL ACORD

               (a)

               Desemnarea de către un stat membru:

                           —

                           articolul 4 din Acordul Nepal – Austria;

                           —

                           articolul 4 din Acordul Nepal – Franța;

                           —

                           articolul 4 din Acordul Nepal – Italia;

                           —

                           articolul 3 din Acordul Nepal – Luxemburg;

                           —

                           articolul 5 din Acordul Nepal – Țările de Jos;

                           —

                           articolul 4 din Acordul Nepal – Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 din Acordul Nepal – Austria;

                           —

                           articolul 5 din Acordul Nepal – Franța;

                           —

                           articolul 4 din Acordul Nepal – Germania;

                           —

                           articolul 5 din Acordul Nepal – Italia;

                           —

                           articolul 4 din Acordul Nepal – Luxemburg;

                           —

                           articolul 6 din Acordul Nepal – Țările de Jos;

                           —

                           articolul 5 din Acordul Nepal – Regatul Unit.

               (c)

               Siguranța:

                           —

                           articolul 8 din Acordul Nepal – Austria;

                           —

                           articolul 9 din Acordul Nepal – Franța;

                           —

                           articolul 14 din Acordul Nepal – Germania;

                           —

                           articolul 10 din Acordul Nepal – Italia;

                           —

                           articolul 6 din Acordul Nepal – Luxemburg;

                           —

                           articolul 10 din Acordul Nepal – Țările de Jos.

               (d)

               Impozitarea carburantului pentru aviație:

                           —

                           articolul 9 din Acordul Nepal – Austria;

                           —

                           articolul 12 din Acordul Nepal – Franța;

                           —

                           articolul 7 din Acordul Nepal – Germania;

                           —

                           articolul 6 din Acordul Nepal – Italia;

                           —

                           articolul 8 din Acordul Nepal – Luxemburg;

                           —

                           articolul 13 din Acordul Nepal – Țările de Jos;

                           —

                           articolul 8 din Acordul Nepal – Regatul Unit.

               (e)

               Tarife pentru transportul în cadrul Comunității Europene:

                           —

                           articolul 12 din Acordul Nepal – Austria;

                           —

                           articolul 14 din Acordul Nepal – Franța;

                           —

                           articolul 8 din Acordul Nepal – Italia;

                           —

                           articolul 10 din Acordul Nepal – Luxemburg;

                           —

                           articolul 8 din Acordul Nepal – Țările de Jos;

                           —

                           articolul 7 din Acordul Nepal – Regatul Unit.

         ANEXA III
   LISTA CELORLALTE STATE MENȚIONATE LA ARTICOLUL 2 DIN PREZENTUL ACORD

               (a)

               Republica Islanda (în temeiul Acordului privind Spațiul Economic European);

               (b)

               Principatul Liechtenstein (în temeiul Acordului privind Spațiul Economic European);

               (c)

               Regatul Norvegiei (în temeiul Acordului privind Spațiul Economic European);

               (d)

               Confederația Elvețiană (în temeiul Acordului dintre Comunitatea Europeană și Confederația Elvețiană privind transporturile aeriene).